१ वैशाख
बैशाख १ गते बैशाख महिनाको पहिलो दिन हो । यो दिन विक्रम संवत् अनुसारको नयाँ वर्ष हो साथै वर्ष शुभारम्भ दिन हो । यस दिनलाई नेपालीहरूले देश तथा विदेशमा नयाँ वर्षको एक चाडका रूपमा मनाउने गर्दछन् । यो दिन नेपालका धेरै ठाउँमा नयाँ वर्षको नाममा मेला, महोत्सव, विभिन्न सांस्कृतिक तथा विविध खेलकुद कार्यक्रमहरू आयोजना हुने गर्दछन् । साथै यो दिन नेपाली समुदायको एक सामान्य पर्वका रूपमा नै रहेको छ ।

बैशाख १ गतेको आधारमा रहेर वर्ष भरिको पात्रो बनाउने गरिन्छ ।

घटनाहरू
 वि.स. २००५ बैशाख १ गतेदेखि नेपालमा नेपाल सरकार वैधानिक कानुन २००४ लागू भएको थियो ।

 वि.स. २००५ बैशाख १ गते मोहन शमशेर जङ्गबहादुर राणा नेपालका प्रधानमन्त्री भएका थिए ।

 वि.स. २०१८ सालमा तत्कालीन राजा विरेन्द्रले नेपाललाई १४ अञ्चल ७५ जिल्लामा विभाजन गरेका थिए ।

 वि.स. २०३० सालमा सल्यान र जाजरकोट छुट्टाछुट्टै दुई जिल्ला भएका थिए ।

 वि.स. नेपाललाई  विफरमुक्त देश घोषणा गरिएको थियो ।

 वि.स. २०५६ देखि कान्तिपुर दैनिक १२ पृष्ठ प्रकाशन हुन थालेको थियो । यस अघि कान्तिपुर ८ पृष्ठमा प्रकाशन हुने गर्दथ्यो ।

 वि.स. २०६१ बैशाख १ गतेदेखि नेपाल टेलिफोन कम्पनीका रूपमा स्थापित भएको थियो ।

 २०६३ बैशाख १ को दिन सात राजनीतिक दलद्वारा एक अपिल जारी गरिएको थियो ।

 तत्कालीन नेपालमा ६८ डिभिजन सहकारी कार्यालय रहेकोमा २०६१ बैशाख १ गते देखि ती कार्यालयहरूको बदलामा एक वा सो भन्दा बढी जिल्ला कार्यक्षेत्र भएको ३८ डिभिजन सहकारी कार्यालयको स्थापना भएको थियो ।

जन्म तिथि
लय संग्रौला (वि.स. २०१३ बैशाख) : साना पर्दाका चलचित्र तथा टेली शृङ्खलाका निर्देशक हुन् ।

प्रकाश तिम्सिना (वि.स. २०४४) : एक नेपाली गायक हुन् ।

मृत्यु तिथि

पर्व र उत्सवहरू
यो दिनलाई नयाँ वर्षका रूपमा मनाइने गरिन्छ ।

सूर्यले पृथ्वीको परिक्रमा बैशाख १ गते पूरा गरेको विश्वासमा पनि यो दिन बिसु पर्व मनाइन्छ ।

अन्य
“आदर्श नारी विकास केन्द्र” २०६६ बैशाख १ गते देखि संचालनमा रही  उदेश्य परिपूर्तिका लागि क्रियाशिल रहिरहेको थियो ।

अलपेश्वर गुफा स्थानीय युवाहरूको सक्रियतामा वि.स. २०६४ साल बैशाख १ गते पत्ता लागेको थियो ।

यो पनि हेर्नुहोस्
नयाँ वर्ष
सात दलद्वारा २०६३ वैशाख १ मा जारी अपिल

सन्दर्भ सामाग्रीहरू

बाहिरका सूत्रहरू

वैशाख महिनाका गतेहरू